钦定古今图书集成/历象汇编/岁功典/第023卷 > 元日望含元殿御扇开合 张莒
## 钦定古今图书集成/历象汇编/岁功典/第023卷 > 元日望含元殿御扇开合 张莒

“万国来朝岁，千年觐圣君。”辇迎仙仗出，扇匝御香焚。
俯对朝容近，先知曙色分。冕旒开处见，钟鼓合时闻。
影动承朝日，花攒似庆云。蒲葵那可比，徒用隔炎氛。

===元日早朝　　　　　　　　　　王建===大国礼乐备，万邦朝元正。东方色未动，冠剑门已盈。
帝居在蓬莱，肃肃钟漏清。将军领羽林，持戟巡宫城。
翠华皆宿陈，雪仗罗天兵。庭燎远煌煌，旗上日月明，
圣人龙火衣。寝殿开璇扄，龙楼横紫烟，宫女天中行，
六蕃陪位次，衣服各异形。举头看玉牌，不识宫殿名。
左右雉扇开，蹈舞分满庭。朝服带金玉，珊珊相触声。
泰阶备雅乐，九奏鸾凤鸣。裴回庆云中，竽磬寒铮铮。
三公再献寿，上帝锡永贞。天明告四方，群后保太平。